Plaaslikeregeringsake - AfriForum
Gemeenskapsake fokus op kwessies wat ’n direkte impak op die gemeenskap se veiligheid en gesondheid mag hê, insluitend kwessies op munisipale vlak. Dit word vermag deur ’n netwerk van AfriForum-takke dwarsoor Suid-Afrika – deur die mense, vir die mense.
Wat is plaaslikeregeringsake?
Plaaslikeregeringsake fokus op die plaaslike regeringsvlak – daardie vlak van regering wat naaste aan die mense gesetel is en 257 munisipaliteite in die land behels. Die land is in nege provinsies verdeel en hierdie provinsies is op hul beurt in agt metro’s, 205 plaaslike en 44 distriksmunisipaliteite verdeel. Hierdie 257 munisipaliteite word dus onder die sambreel van plaaslike regering vervat.
Waarom is AfriForum by plaaslike regeringsake betrokke?
Uiteraard is munisipaliteite die naaste vlak van regering aan die mense en dit maak daarom geweldig baie saak wat op plaaslike vlak gebeur. Die Grondwet het ’n wye reeks magte en bevoegdhede aan munisipaliteite toegeken om belangrike dienste aan hul inwoners te lewer, waaronder die lewering van water en elektrisieteit, en die instandhouding van paaie. Hoewel dit hul plig is, kan en wil baie munisipaliteite regoor die land om verskeie redes nie dié funksies verrig en mandate nakom nie. AfriForum se Plaaslikeregeringsake-afdeling speel daarom die rol van burgerlike instelling wat gemeenskappe op plaaslike vlak help om probleme op te los en munisipaliteite tot verantwoording te roep.
Hoe is AfriForum hierby betrokke?
AfriForum volg ’n tweeledige strategie wat plaaslike regering en in wese alle gemeenskapsake betref: Druk en selfbestuur. Gemeenskappe is landwyd steeds grootliks van munisipale infrastruktuur (soos waterpype en elektrisiteitsnetwerke) afhanklik, maar dié infrastruktuur word in die algemeen swak bestuur. AfriForum plaas daarom op allerlei maniere druk op munisipaliteite om byvoorbeeld munisipale korrupsie hok te slaan, waterlekke en -toevoer te herstel, slaggate in paaie reg te maak en seker te maak dat inwoners se elekrisiteitstoevoer en -pryse reg en billik is.
Hierbenewens is AfriForum se langtermynstrategie dat gemeenskappe selfonderhoudend ten opsigte van dienste word. Al bestaan die wil van die staat om dienste na behore na inwoners te lewer, is daar ’n duidelike gebrek aan vermoë om dit te doen – veral in die platteland, maar ook toenemend in die metro’s. Op die langer termyn moet daar dus aan alternatiewe tot staatsgedrewe dienslewering gewerk word.
’n Oudit deur AfriForum se Vryheid-tak het bevind dat die Abaqulusi Plaaslike Munisipaliteit se...
Die burgerregteorganisasie AfriForum het die publiek ’n direkte platform gegee waar hulle hul...
AfriForum rig skrywe oor kragsituasie in Govan Mbeki-munisipaliteit
AfriForum het sy regspan opdrag gegee om ’n aanmaningskrywe aan Eskom en die Govan Mbeki Plaaslike...